Diari Oficial de la Generalitat Valenciana


Sumari del DOGV 5165, del 29-12-2005 (2005/14059)

Informació pública del programa d'actuació integrada de la Unitat d'Execució Única Sector el Mansegar del Pla General d'Ordenació Urbana.
-----------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14190


Organisme emissor
:   Ajuntament de Quartell

Tipus de document
:   Anunci

Informació pública del programa d'actuació integrada de la Unitat d'Execució Única Sector el Mansegar del Pla General d'Ordenació Urbana. [2005/X14388]
  
Francisco Huguet Queralt, alcalde-president de l'Ajuntament de Quartell pel present fa saber:
  
Que per acord de Ple de data 23 de desembre de 2005 s'adopte el següent acord que té el caràcter d'Aprovació Inicial de l'Alternativa Tècnica que posteriorment es descriu, i que transcrit literalment diu:
  
?Presentat en este ajuntament el Programa d'Actuació Integrada de la Unitat d'Execució Única Sector el Mansegar del Pla General d'Ordenació Urbana de Quartell per la Mercantil Promocions Ademús, i constituïda pels documents de programa, alternativa tècnica, document de modificació puntual del pla general d'ordenació urbana, pla parcial de millora, estudi d'impacte ambiental, estudi d'inundabilitat, estudi de paisatge, estudi acústic i avantprojecte d'urbanització, de conformitat amb el que establix la Llei 6/94, LRAU.
  
Es recorda així mateix de conformitat amb el que establix l'art. 46.3 i concordants del mateix text legal sotmetre el referit programa amb tota la seua documentació urbanística annexa a informació pública per un termini de 20 dies hàbils comptats a partir de l'endemà de la publicació d'este edicte en el Diari Oficial de la Generalitat Valenciana.
  
Durant tal termini els interessats i afectats en este procediment podran presentar al·legacions que al seu dret convinguen, així com altres alternatives tècniques al programa i si és el cas, proposicions juridicoeconòmiques de desenvolupament del mateix. A estos efectes l'expedient íntegre podrà ser consultat els dies hàbils en horari d'atenció al públic (de 8 a 14 hores) en la Secretaria de l'Ajuntament on poden presentar-se també les al·legacions o alternatives tècniques substancialment diferents de l'original.
  
Així mateix i de conformitat amb l'art.46 s'informa dels interessats que durant el període de 5 dies comptats a partir del venciment del termini anteriorment mencionat de 20 dies, podran presentar-se proposicions juridicoeconòmiques de les distintes alternatives que optaren a l'adjudicació del Programa, i això llevat que durant els 10 primers dies d'informació pública alguna persona es comprometera de presentar una alternativa tècnica substancialment diferent de la inicial, i en este cas la pròrroga es farà constar en l'expedient anunciant-se al tauler d'anuncis de l'Ajuntament de Quartell i es comunicarà als qui, per desconéixer-ho, presenten pliques prematurament.
  
L'acte d'obertura de pliques tindrà lloc el dia hàbil següent, una vegada conclòs el termini per a presentar-les?.
  
En relació amb el que preveu l'art. 46.3 de GRAU, es fa constar que la notificació als titulars cadastrals afectats s'ha efectuat amb anterioritat a la remissió d'este edicte, el qual es fa públic als efectes que disposa l'art. 59.5 de la Llei 30/92, de Règim Jurídic de les Administracions Públiques i del Procediment Administratiu Comú, modificada per la Llei 4/1999 i perquè servisca de notificació a possibles titulars desconeguts.